Държавен вестник, бр. 85, 2025 г., стр. 174

СТР.  174	
Д Ъ Р Ж А В Е Н  В Е С Т Н И К 	
БРОЙ  85
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора, трета и четвърта степен на професионална квалификация по 
професията „Комуникационни и компютърни мрежи“ от Списъка на професиите за 
професионално образование и обучение (СППОО), утвърден от министъра на образованието и 
науката със Заповед № РД 09-2230 от 09.08.2024 г., изискванията за входящото минимално 
образователно равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.1.3. За придобиване на четвърта степен на професионална квалификация – завършено 
средно образование 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Комуникационни и компютърни мрежи“, могат да изпълняват основни технически дейности, 
свързани с инсталиране, поддръжка и базова диагностика на компютърни системи и устройства 
за комуникация. Те разчитат структурни, функционални и монтажни схеми, използват 
електронни инструменти и работят с основни електронни и електротехнически компоненти – 
аналогови и цифрови устройства, кабели, сензори и контролни модули. 
Извършват асемблиране, настройка и подмяна на хардуерни компоненти (процесори, 
памет, твърди дискове, видеокарти), инсталират операционни системи и драйвери, осъществяват 
първоначално свързване и конфигуриране на компютри и периферни устройства. Участват в 
инсталиране и базова настройка на мрежови устройства, полагат и свързват различни видове 
кабели съгласно стандартите за структурно окабеляване, извършват рутинни проверки на 
производителността и сигурността на мрежата. 
Познават основните принципи на програмирането и основи на уебтехнологиите, което им 
позволява да работят със софтуерни средства за конфигурация и диагностика. Работят в различни 
технологични среди (офиси, сървърни помещения, обслужващи звена, учебни лаборатории) под 
ръководство и при спазване на изискванията за безопасност. 
 
2.1. Трета степен на професионална квалификация по професията 
Лицата, придобили трета степен на професионална квалификация по професията 
„Комуникационни и компютърни мрежи“, могат самостоятелно да инсталират, конфигурират, 
тестват и администрират комуникационни компютърни системи и мрежи, както и да отстраняват